เรื่องร้องเรียน: พื้นที่รก เกิดการมั่วสุม/ มีบุคคลอื่นเข้าไปรวมกลุ่มยามวิกาล อาจจะก่อเหตุอันตรายได้ เคยเกิดการไหม้บริเวณดังกล่าว มีต้นไม่เศษใบไม้เยอะ ตอนกลางคืนก็มืด ต้องการความปลอดภัย
การดำเนินการของเจ้าหน้าที่: เนื่องจากเรื่องนี้เคยมีการร้องเรียนแล้ว ขอชี้แจงดังนี้ ฝ่ายรักษาความสะอาดฯ สำนักงานเขตคลองเตย  ได้ตรวจสอบพื้นตามที่แจ้ง ปรากฏพื้นที่ดังกล่าว  เป็นกรรมสิทธิ์ที่ดิน บริษัท อรรถกระวี จำกัด  และได้ดำเนินการ  1. ได้ทำหนังสือประสานแจ้งเพื่อให้แก้ไขปัญหาต้นไม้ขึ้นรกในพื้นที่กรรมสิทธิ์ที่ดิน บริษัท อรรถกระวี จำกัด ตามพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ.2535 หมวด 1  มาตรา 8 (2) ปล่อยปละละเลยให้ต้นไม้หรือธัญพืชที่ตนปลูกไว้หรือที่ขึ้นเองในที่ดินของตนให้เหี่ยวแห้งหรือมีสภาพรกรุงรังหรือปล่อยปละละเลยให้มีการทิ้งสิ่งปฏิกูลหรือมูลฝอยในบริเวณที่ดินของตน หากการปล่อยปละละเลยตาม (2) มีสภาพที่ประชาชนอาจเห็นได้จากที่สาธารณะเจ้าของหรือผู้ครอบครองอาคารมีความผิดตามพระราชบัญญัตินี้ 2. ฝ่ายรักษาความสะอาดฯ จะประสานติดตามผลการดำเนินการแก้ไขปัญหาดังกล่าวอย่างใกล้ชิด ต่อไป ขอขอบคุณท่านช่วยแจ้งข้อมูลที่เป็นประโยชน์เพื่อร่วมกันแก้ไขปัญหาให้กรุงเทพฯเป็นเมืองน่าอยู่ค่ะ 🙏
ความเห็นของผู้แจ้ง: ประสานงานและอัพเดตข้อมูลเร็ว เล็งเห็นว่า ใส่ใจปัญหาของประชาชน อย่างดี ซึ่งปัญหาดังกล่าว อาจจะเกิดปัญหาอื่นๆเพิ่มเติมได้
พื้นที่: แขวงพระโขนง เขตคลองเตย กรุงเทพมหานคร